Lambertschaag

Lambertschaag (Frysk: LambertskeechNij Frisia, maart 2015, side 20; West-Frysk: Lambertskaag) is in doarpke yn 'e Noard-Hollânske gemeente Medemblik (Frysk: Memleke)Nij Frisia, maart 2015, side 20.

 Etymology 
Lambertskeech wurdt yn 1319 neamd as Lambrachtscoich en yn 1396 as Lambrechtkage. It plak ferwiist nei de patroanhillige Lambertus, dy't yn 'e 7e iuw foar in hoart yn it oanbuorjende Abbekerk omhûsmanne. It twadde diel fan 'e namme ferwiist nei 'bûtendyksk'. De 's' fan it earste diel soe troch de iuwen hinne dêrnei ferskood wêze nei it twadde diel en sa waard it fan 'skagen' en 'skaach' it tsjintwurdich 'schaag'.

 Skiednis 
Foar de ynpoldering fan 'e Wieringermar lei Lambertskeech oan 'e Sudersee. By it doarp stiene trije poldermûnen, dy't oer de boezem en de útwetteringsslûs it wetter op see útmeallen. Mei't de polder Wieringermar ûntstie, binne de mûnen ôfbrutsen. 

Lambertskeech is in lintdoarp mei hûzen en ferskillende stjelpen. Mei Abbekerk (Frysk: Abbetsjerke)Nij Frisia, maart 2015, side 20 dielde Lambertskaag in stasjongebouke oan it spoar Hoarn-Medemblik. Fan 3 novimber 1887 oant 5 jannewaris 1941 wie it stasjon yn gebrûk. Lykas de toer fan 'e tsjerke is it gebou grien fan kleur.  

Foar de weryndieling fan 1 jannewaris 1979 hearde it doarp by de gemeente Abbekerk. Fan 1979 oant 2007 foel it doarp yn de gemeente Noarder-Koggelân, dêr't ek it oanbuorjende Abbekerk by yndield wie. Tsjinwurdich heart it doarp by de gemeente Medemblik.

 Tsjerke 

Al út de tsjerkelisten fan it bisdom Utert kin opmakke wurde dat der in tsjerke yn Lambertskeech stie. De hjoeddeiske tsjerke waard om 1500 hinne boud.    


Kategory:Plak yn Medemblik (gemeente)